20. Lisszaboni stratégia (szavazás) 
A 28. módosításról szóló szavazás előtt (a 27. módosításról szóló szavazásra vonatkozik):
Pervenche Berès
(FR) Elnök asszony! Lehet, hogy tévedek, de azt hiszem, már tartott egy szavazást a 27. módosításról, amely valójában csak technikai jellegű módosítás volt - a 47. bekezdés áthelyezéséről szólt. Másrészt viszont egy másik, az eredeti szövegről szóló, név szerinti szavazásra irányuló kérés is érkezett.
Ezért úgy gondolom, hogy már megegyeztünk a 47. bekezdés áthelyezéséről, és most egy kétrészes név szerinti szavazást kell tartanunk magáról a 47. bekezdésről.
Elnök
Hadd tisztázzam a kérdést: nem érkezett kifogás azzal kapcsolatban, hogy a 47. bekezdést a 49. bekezdés mögé szúrjuk be. Ezután szavaztunk a 27. módosításról, amelyet elfogadtunk. Ezért nem szavazhatunk a 47. bekezdésről, mivel már szavaztunk a 27. módosításról. Így tehát a probléma nem áll fenn.
